વોશિગ્ટન– ગેરકાયદે શરણાર્થીઓ (રેફ્યુજી)ને લઈને અમેરિકાના રાષ્ટ્રપતિ ડોનાલ્ડ ટ્રમ્પે સ્પષ્ટતા કરી છે, તેમણે કહ્યું કે, દેશમાં ગેરકાયદે શરણાર્થીઓને પ્રવેશ કરતા રોકવામાં માટે તૈનાત કરેલા સૈનિકો તેના પર ફાયરિંગ નહીં કરે, જોકે, શરણાર્થીઓ સેના પર પથ્થરમારો કરશે તો, તેમની ધરપકડ કરવામાં સૈના પાછી પાની નહીં કરે. નોંધનીય છે કે, એક દિવસ અગાઉ જ ટ્રમ્પે કહ્યું હતું કે, જો શરણાર્થીઓ સૈનિકો પર પથ્થરમારો કરશે તો મૈક્સિકો સાથે દક્ષિણ પશ્ચિમ સીમા પર તૈનાત સેના ભીડ પર ગોળીબાર કરી શકે છે. ટ્રમ્પના આ નિવેદનનું તમના રાજકિય પ્રતિસ્પર્ધીઓ અને માનવધિકાર સંગઠનોએ આલોચના કરી હતી. એવુ અનુમાન છે કે, ત્રણ લેટિન અમેરિકન દેશો અલ સાલ્વાડોર, હોન્ડુરાસ અને ગ્વાટેમાલાથી 5,000 7,000 જેટલા શરણાર્થીઓનો કાફલો અમેરિકા તરફ આગળ વધી રહ્યો છે.